Diari Oficial de la Generalitat Valenciana


Sumari del DOGV 3687, del 14-02-2000 (2000/1030)

Informació pública de la proposta de programa d'actuació integrada Sector G-2, del pla parcial Platges de l'Almardà, del PGOU de Sagunt.
----------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1030


Organisme emissor
:   Inmuebles Wjk, SL

Tipus de document
:   Anunci

Informació pública de la proposta de programa d'actuació integrada Sector G-2, del pla parcial Platges de l'Almardà, del PGOU de Sagunt. [2000/X1030]
  
La mercantil Inmuebles WJK, SL, ha formulat una proposta de programa d'actuació integrada (alternativa tècnica), l'àmbit d'actuació del qual comprèn el desenvolupament del sector G-2, del pla parcial de les platges de l'Almardà, del terme municipal de Sagunt, amb una superfície de 83.600 m2.
  
La mercantil proponent és titular d'un dret d'opció de compra sobre més del 70% dels terrenys compresos dins del sector.
  
I, tot això, a l'empara dels articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (dipòsit de còpia de l'alternativa a l'ajuntament, i acta notarial amb remissió d'avís a titulars, periòdic i DOGV).
  
Segons l'article 48.1.C), en relació amb l'article 46.3 de la llei esmentada, se sotmet la proposta de programa a informació pública, per termini de vint dies, comptadors a partir de l'endemà de la publicació d'aquest anunci en el Diari Oficial de la Generalitat Valenciana. La documentació esmentada es troba dipositada s la Notaria del senyor Esteban Moliner Pérez, sítia a Sagunt.
  
Qualsevol persona interessada podrà comparèixer a la Notaria esmentada, i sol·licitar que se li exhibesca l'acta de protocol·lització de la documentació que integra la proposta de programa, així com obtenir-ne una còpia. També podrà personar-se a l'Ajuntament de Sagunt (Urbanisme) per a examinar l'exemplar dipositat en aquest i formular, si fa el cas, al·legacions, alternatives tècniques o proposicions juridicoeconòmiques. I, en ambdós casos (Notaria i Ajuntament), dins del termini indicat al paràgraf anterior (vint dies a partir de la publicació d'aquest anunci en el DOGV).
  
Alhora, durant el període de cinc dies, comptadors a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa, tret que, durant els deu primers dies d'informació pública alguna persona es comprometera de presentar una alternativa tècnica substancialment distinta a la inicial i en prestara caució, en la quantia que es determine. En aqueix cas, s'escaurà la pròrroga de vint dies addicionals de l'article 46.4 LRAU, la qual cosa es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
Remissió d'avisos al domicilio fiscal dels titulars cadastrals: en compliment de l'article 46.3 de la LRAU, s'ha procedit amb anterioritat d'aquest anunci, a l'enviament de l'avís amb el seu contingut a la totalitat de titulars cadastrals afectats.
  
En previsió de la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i per tal que servesca de notificació, s'ha exposat la relació de la totalitat de titulars cadastrals, domicili fiscal i superfície (m2), prèviament al tauler d'edictes de l'Ajuntament, i publicat en el Butlletí Oficial de la Província, als efectes que pertoquen.